b'\n_START_ARTICLE_\nBryn\xc3\xa4s IF\n_START_PARAGRAPH_\nBryn\xc3\xa4s IF er en idr\xc3\xa6tsforening fra G\xc3\xa4vle i Sverige, der spiller sine hjemmekampe i L\xc3\xa4kerol Arena, der har plads til 8.585 tilskuere._NEWLINE_Foreningen er mest kendt for sin ishockeyafdeling, som havde sin storhedstid mellem 1964 og 1980, hvor det lykkedes at blive svenske mestre 10 gange p\xc3\xa5 17 s\xc3\xa6soner. I alt har den v\xc3\xa6ret svensk mester 13 gange: 1964, 1966, 1967, 1968, 1970, 1971, 1972, 1976, 1977, 1980, 1993, 1999 og 2012.'